CELEX: 32017R1440
Language: fi
Date: 2017-08-08 00:00:00
Title: Komission täytäntöönpanoasetus (EU) 2017/1440, annettu 8 päivänä elokuuta 2017, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä annetun täytäntöönpanoasetuksen (EU) 2016/480 muuttamisesta (ETA:n kannalta merkityksellinen teksti. )

9.8.2017   
            
            
               FI
            
            
               Euroopan unionin virallinen lehti
            
            
               L 206/3
            
         KOMISSION TÄYTÄNTÖÖNPANOASETUS (EU) 2017/1440,
   annettu 8 päivänä elokuuta 2017,
   kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä annetun täytäntöönpanoasetuksen (EU) 2016/480 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1071/2009 (1) ja erityisesti sen 16 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1071/2009 16 artiklan 1 kohdassa edellytetään, että jäsenvaltiot pitävät yllä kansallista sähköistä rekisteriä maantiekuljetusyrityksistä, joille toimivaltainen viranomainen on antanut luvan harjoittaa maanteiden liikenteenharjoittajan ammattia.
            
         
               (2)
            
            
               Asetuksen (EY) N:o 1071/2009 16 artiklan 5 ja 6 kohdassa säädetään, että kansalliset sähköiset rekisterit on liitettävä yhteen 31 päivään joulukuuta 2012 mennessä, ja valtuutetaan komissio vahvistamaan yhteenliittämistä koskevat yhteiset säännöt.
            
         
               (3)
            
            
               Komissio antoi asetuksen (EU) N:o 1213/2010 (2) mahdollistaakseen asetuksessa (EY) N:o 1071/2009 edellytetyn kansallisten sähköisten rekisterien yhteenliittämisen sähköisellä viestinvaihtojärjestelmällä, jota kutsutaan ERRU:ksi (European Registers of Road Transport Undertakings).
            
         
               (4)
            
            
               Asetus (EU) N:o 1213/2010 on kumottu komission täytäntöönpanoasetuksella (EU) 2016/480 (3), jotta käyttöön voitaisiin ottaa 30 päivään tammikuuta 2019 mennessä ERRU:n parannettu versio.
            
         
               (5)
            
            
               ERRU koostuu kahdesta rinnakkaisesta arkkitehtuurista, jotka koskevat viestien vaihtoa jäsenvaltioiden välillä. Ensimmäinen perustuu komission hallinnoimaan solmupisteeseen. Solmupiste keskittää tietoliikenteen keräämällä jäsenvaltioiden lähettämät viestit ja lähettämällä ne sitten edelleen niille jäsenvaltioille, joille viestit on osoitettu. Jäsenvaltiot voivat vaihtoehtoisesti päättää käyttää soveltuvaa kaupallista verkkoa vaihtaakseen viestejä suoraan keskenään (vertaiskonfiguraatio) ilman, että viestit kulkevat solmupisteen kautta.
            
         
               (6)
            
            
               Koska suoraan jäsenvaltioiden kesken vaihdettuja viestejä ei reititetä solmupisteen kautta, näihin viesteihin mahdollisesti liittyvät järjestelmävirheet eivät tule komission tietoon; komissio ei näin ollen pysty täyttämään tehtäväänsä ERRU:n yleisenä hallinnoijana ja toteuttamaan vastaavia korjaavia toimia, mikä vaarantaa koko järjestelmän hyvän suorituskyvyn.
            
         
               (7)
            
            
               Vertaiskonfiguraatio ei anna komissiolle mahdollisuutta saada hyvissä ajoin tietoja vaihdettujen viestien määrästä ja ominaispiirteistä; komissio ei siksi voi muodostaa kokonaiskuvaa ERRU:n käytöstä, mikä olisi hyödyllinen tieto järjestelmän tulevien parannusten kannalta.
            
         
               (8)
            
            
               Vertaiskonfiguraatiossa kohdattujen ongelmien vuoksi on tarpeellista varmistaa, että kaikki ERRU:n puitteissa vaihdetut viestit reititetään solmupisteen kautta, ja vertaiskonfiguraation mahdollisuus olisi siksi poistettava täytäntöönpanoasetuksesta (EU) 2016/480.
            
         
               (9)
            
            
               Täytäntöönpanoasetukseen (EU) 2016/480 on lisäksi tehtävä joitain pieniä lisäyksiä ja muutoksia, jotta seuraavien näkökohtien käsittelyä voidaan tarkentaa ja selkeyttää: menettely yhteyden luomiseksi ERRU:hun, tehtävät testit ja niiden läpäisyn epäonnistumisen seuraukset, eräiden XML-viestien sisältö, eskalointimenettelyn määrittely, jota jäsenvaltioiden on noudatettava, kun on havaittu järjestelmävirheitä, sekä aika, joka henkilötietoja voidaan säilyttää solmupisteen lokeissa. Sen vuoksi täytäntöönpanoasetus (EU) 2016/480 olisi muutettava.
            
         
               (10)
            
            
               Tässä asetuksessa säädetyt toimenpiteet on hyväksytty Euroopan parlamentin ja neuvoston asetuksen (EU) N:o 182/2011 (4) 4 artiklassa säädettyä neuvoa-antavaa menettelyä noudattaen,
            
         ON HYVÄKSYNYT TÄMÄN ASETUKSEN:
   1 artikla
   Lisätään täytäntöönpanoasetuksen (EU) 2016/480 3 artiklaan alakohta seuraavasti:
   
      ”Jäsenvaltion liittäminen ERRU:hun katsotaan vahvistetuksi sen jälkeen kun on suoritettu yhteys-, integrointi- ja suorituskykytestit komission ohjeiden mukaisesti ja komission valvonnassa. Testit saavat kestää enintään kuusi kuukautta. Komissio ryhtyy toimenpiteisiin, jos edellä mainittuja testejä ei läpäistä. Jos nämä toimenpiteet osoittautuvat riittämättömiksi, komissio voi keskeyttää testien tukemisen siihen saakka kunnes jäsenvaltio osoittaa, että ERRU:hun liittymisessä on saavutettu kansallisella tasolla riittävää edistystä.”
   
   2 artikla
   Muutetaan täytäntöönpanoasetuksen (EU) 2016/480 liitteet I, III, VI, VII ja VIII tämän asetuksen liitteen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 300, 14.11.2009, s. 51.
   
      (2)  Komission asetus (EU) N:o 1213/2010, annettu 16 päivänä joulukuuta 2010, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä (EUVL L 335, 18.12.2010, s. 21).
   
      (3)  Komission täytäntöönpanoasetus (EU) 2016/480, annettu 1 päivänä huhtikuuta 2016, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä ja asetuksen (EU) N:o 1213/2010 kumoamisesta (EUVL L 87, 2.4.2016, s. 4).
   
      (4)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
   
      LIITE
      Muutetaan täytäntöönpanoasetuksen (EU) 2016/480 liitteet I, III, VI, VII ja VIII seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              Korvataan 1.3 kohta seuraavasti:
                              
                                          ”1.3
                                       
                                       
                                          Kaikki vaihdetut viestit on reititettävä solmupisteen kautta.”
                                       
                                    
                        
                              b)
                           
                           
                              Korvataan 2.2 kohta seuraavasti:
                              
                                          ”2.2
                                       
                                       
                                          Solmupiste saa säilyttää tietoja enintään kuuden kuukauden ajan lukuun ottamatta liitteessä VII esitettyjä loki-, tilasto- ja reititystietoja.”
                                       
                                    
                        
                              c)
                           
                           
                              Korvataan 2.3 kohta seuraavasti:
                              
                                          ”2.3
                                       
                                       
                                          Solmupisteessä ei saa olla pääsyä henkilötietoihin muille kuin valtuutetulle komission henkilöstölle tapauksissa, joissa tämä on tarpeen teknisen toiminnan seurantaa, huoltoa ja vianetsintää varten.”
                                       
                                    
                        
                              d)
                           
                           
                              Korvataan 2.6 kohta seuraavasti:
                              ”2.6   Yhteystietojen hallinta
                              Yhteystietojen hallintatoiminnon avulla kukin jäsenvaltio voi hallinnoida maansa viranomais-, yritys-, toiminnallisiin ja teknisiin luokkiin liittyviä yhteystietoja siten, että kunkin jäsenvaltion toimivaltainen viranomainen vastaa omien yhteystietojensa ylläpitämisestä. Muiden jäsenvaltioiden yhteystiedot ovat katsottavissa mutta eivät muokattavissa.”
                           
                        
            
                  2)
               
               
                  Muutetaan liitteessä III oleva lisäys seuraavasti:
                  
                              a)
                           
                           
                              Korvataan ensimmäisessä taulukossa oleva kohta ””Timeout” (Aikakatkaisu)” seuraavasti:
                              
                                          ””Timeout” (Aikakatkaisu)
                                       
                                       
                                          Tämä on valinnainen aika-attribuutti (päivämäärä ja kellonaika UTC-muodossa). Solmupiste antaa tämän arvon vain edelleenlähetetyille pyynnöille, ja se lasketaan sen päivämäärän ja kellonajan perusteella, jolloin solmupiste on vastaanottanut alkuperäisen pyynnön. Se ilmoittaa vastaajajäsenvaltiolle ajan, jonka jälkeen pyynnön toimitus katkaistaan. Tätä arvoa ei vaadita solmupisteelle lähetetyissä alkuperäisissä pyynnöissä eikä vastausviesteissä.
                                       
                                       
                                          Ei”
                                       
                                    
                        
                              b)
                           
                           
                              Korvataan taulukossa, jonka otsikko onko ”Vastaus hyvämaineisuuden tarkastamispyyntöön”, oleva kohta ”Yhteisön liikenneluvan numero” seuraavasti:
                              
                                          ”Yhteisön liikenneluvan numero
                                       
                                       
                                          Kuljetusyrityksen yhteisön liikenneluvan sarjanumero (aakkosnumeerinen vapaa tekstikenttä, jonka pituus on 1–20 merkkiä).
                                       
                                       
                                          Kyllä”
                                       
                                    
                        
                              c)
                           
                           
                              Korvataan taulukossa, jonka otsikko on ”Rikkomusilmoituspyyntö”, oleva kohta ”Yhteisön liikenneluvan numero” seuraavasti:
                              
                                          ”Yhteisön liikenneluvan numero
                                       
                                       
                                          Kuljetusyrityksen yhteisön liikenneluvan oikeaksi todistetun jäljennöksen sarjanumero (aakkosnumeerinen vapaa tekstikenttä, jonka pituus on 1–20 merkkiä).
                                       
                                       
                                          Kyllä”
                                       
                                    
                        
                              d)
                           
                           
                              Lisätään taulukkoon, jonka otsikko on ”Rikkomusilmoitusvastaus”, kohdan ”Kuljetusyrityksen nimi” jälkeen kohdat seuraavasti:
                              
                                          ”Kuljetusyrityksen osoite
                                       
                                       
                                          Kuljetusyrityksen osoite (katuosoite, postinumero, paikkakunta, maa), siten kuin se on rekisterissä.
                                       
                                       
                                          Kyllä
                                       
                                    
                                          Yhteisön liikenneluvan numero
                                       
                                       
                                          Kuljetusyrityksen yhteisön liikenneluvan sarjanumero, siten kuin se on rekisterissä (aakkosnumeerinen vapaa tekstikenttä, jonka pituus on 1–20 merkkiä).
                                       
                                       
                                          Kyllä
                                       
                                    
                                          Yhteisön liikenneluvan tila
                                       
                                       
                                          Kuljetusyrityksen yhteisön liikenneluvan tila, siten kuin se on rekisterissä.
                                       
                                       
                                          Kyllä
                                       
                                    
                                          Hallinnoitavat ajoneuvot
                                       
                                       
                                          Hallinnoitavien ajoneuvojen lukumäärä, siten kuin se on rekisterissä.
                                       
                                       
                                          Kyllä”
                                       
                                    
                        
                              e)
                           
                           
                              Korvataan taulukossa, jonka otsikko on ”Yhteisön liikenneluvan tarkastamispyyntö”, oleva kohta ”Yhteisön liikenneluvan numero” seuraavasti:
                              
                                          ”Yhteisön liikenneluvan numero
                                       
                                       
                                          Sen kuljetusyrityksen yhteisön liikenneluvan oikeaksi todistetun jäljennöksen sarjanumero, jota koskevia tietoja pyydetään (aakkosnumeerinen vapaa tekstikenttä, jonka pituus on 1–20 merkkiä).
                                       
                                       
                                          Kyllä”
                                       
                                    
                        
                              f)
                           
                           
                              Muutetaan taulukko, jonka otsikko on ”Vastaus yhteisön liikenneluvan tarkastamispyyntöön”, seuraavasti:
                              
                                          i)
                                       
                                       
                                          Lisätään kohdan ”Laatijaviranomainen” jälkeen kohdat seuraavasti:
                                          
                                                      ”Tilakoodi
                                                   
                                                   
                                                      Vastauksen tilakoodi (esim. löydetty, ei löydy, virhe jne.).
                                                   
                                                   
                                                      Kyllä
                                                   
                                                
                                                      Tilaviesti
                                                   
                                                   
                                                      Selittävä tilan kuvaus (tarvittaessa).
                                                   
                                                   
                                                      Ei”
                                                   
                                                
                                    
                                          ii)
                                       
                                       
                                          Korvataan kohta ”Kuljetusyritys” seuraavasti:
                                          
                                                      ”Kuljetusyritys
                                                   
                                                   
                                                      Kyllä, jos tilakoodi on ”löydetty””
                                                   
                                                
                                    
                                          iii)
                                       
                                       
                                          Korvataan kohta ”Yhteisön liikenneluvan tiedot” seuraavasti:
                                          
                                                      ”Yhteisön liikenneluvan tiedot
                                                   
                                                   
                                                      Kyllä, jos tilakoodi on ”löydetty””
                                                   
                                                
                                    
                                          iv)
                                       
                                       
                                          Lisätään kohdan ”Yhteisön liikenneluvan tiedot” jälkeen kohta seuraavasti:
                                          
                                                      ”Toimilupaviranomainen
                                                   
                                                   
                                                      Viranomainen, joka myönsi yhteisön liikenneluvan kuljetusyritykselle.
                                                   
                                                   
                                                      Kyllä”
                                                   
                                                
                                    
                                          v)
                                       
                                       
                                          Korvataan kohdat ”Liikenneluvan numero” ja ”Liikenneluvan tila” seuraavasti:
                                          
                                                      ”Liikenneluvan numero
                                                   
                                                   
                                                      Kuljetusyrityksen yhteisön liikenneluvan sarjanumero, siten kuin se on rekisterissä (aakkosnumeerinen vapaa tekstikenttä, jonka pituus on 1–20 merkkiä).
                                                   
                                                   
                                                      Kyllä
                                                   
                                                
                                                      Liikenneluvan tila
                                                   
                                                   
                                                      Kuljetusyrityksen yhteisön liikenneluvan tila, siten kuin se on rekisterissä.
                                                   
                                                   
                                                      Kyllä”
                                                   
                                                
                                    
                                          vi)
                                       
                                       
                                          Korvataan kohdat ”Oikeaksi todistetun jäljennöksen tiedot” ja ”Liikenneluvan numero” seuraavasti:
                                          
                                                      
                                                         ”Oikeaksi todistetun jäljennöksen tiedot
                                                      
                                                   
                                                   
                                                      
                                                         Ei
                                                      
                                                   
                                                
                                                      Oikeaksi todistetun jäljennöksen numero
                                                   
                                                   
                                                      Kuljetusyrityksen yhteisön liikenneluvan oikeaksi todistetun jäljennöksen sarjanumero, siten kuin se on rekisterissä (aakkosnumeerinen vapaa tekstikenttä, jonka pituus on 1–20 merkkiä).
                                                   
                                                   
                                                      Kyllä”
                                                   
                                                
                                    
                                          vii)
                                       
                                       
                                          Poistetaan kohdat ”Liikenneluvan tila”, ”Liikenneluvan tyyppi”, ”Alkamispäivä” ja ”Tilapäisen peruutuksen päivämäärä”.
                                       
                                    
                                          viii)
                                       
                                       
                                          Korvataan kohta ”Tilapäisen peruutuksen viimeinen voimassaolopäivä” seuraavasti:
                                          
                                                      ”Peruutuksen viimeinen voimassaolopäivä
                                                   
                                                   
                                                      Yhteisön liikenneluvan oikeaksi todistetun jäljennöksen peruutuksen voimassaolon päättymispäivä.
                                                   
                                                   
                                                      Ei”
                                                   
                                                
                                    
                        
            
                  3)
               
               
                  Lisätään liitteessä VI olevan 2.2 kohdan loppuun virke seuraavasti:
                  ”Yksityiskohtaiset tiedot eskalointimenettelystä olisi annettava pyynnöstä komissiolle.”
               
            
                  4)
               
               
                  Muutetaan liite VII seuraavasti:
                  
                              a)
                           
                           
                              Korvataan 2 kohta seuraavasti:
                              
                                          ”2.
                                       
                                       
                                          Tilastointi- ja reititystarkoituksiin käytettävän tiedon on yksityisyyden suojan varmistamiseksi oltava anonyymiä. Yksittäisten liikenteestä vastaavien henkilöiden, kuljetusyritysten, yhteisön liikennelupien tai CPC:ien tunnistetietoja ei voi käyttää tilastollisiin tarkoituksiin.”
                                       
                                    
                        
                              b)
                           
                           
                              Korvataan 4 ja 5 kohta seuraavasti:
                              
                                          ”4.
                                       
                                       
                                          Henkilötietoja saa säilyttää lokeissa enintään 6 kuukauden ajan käyttötapahtuman päättymisen jälkeen. Tilasto- ja reititystiedot on säilytettävä toistaiseksi.
                                       
                                    
                                          5.
                                       
                                       
                                          Raportointiin käytettäviin tilastotietoihin voivat sisältyä muun muassa seuraavat:
                                          
                                                      a)
                                                   
                                                   
                                                      pyynnön esittävä jäsenvaltio;
                                                   
                                                
                                                      b)
                                                   
                                                   
                                                      vastaajajäsenvaltio;
                                                   
                                                
                                                      c)
                                                   
                                                   
                                                      viestin tyyppi;
                                                   
                                                
                                                      d)
                                                   
                                                   
                                                      vastauksen tilakoodi;
                                                   
                                                
                                                      e)
                                                   
                                                   
                                                      viestien päivämäärä ja kellonaika;
                                                   
                                                
                                                      f)
                                                   
                                                   
                                                      vastausaika.”
                                                   
                                                
                                    
                        
            
                  5)
               
               
                  Korvataan liitteessä VIII oleva 2.4 kohta seuraavasti:
                  
                              ”2.4
                           
                           
                              Kaikissa tapauksissa rikkomusilmoituspyyntö ja -vastaus on kuitattava rikkomusilmoituskuittauksella.”